open-index/open-wikipedia-markdown huggingface dataset:
Michael Newton

**Michael A. Newton** (☆ 1955 na Kòrsou) ta un arkitekto di Kòrsou. E tin diferente publikashon riba su nòmber tokante historia di arkitektura na Kòrsou. E ta enbolbí den desaroyo di maneho relashoná ku monumentonan riba e isla i na 2024 el a risibí e premio Cola Debrot pa protekshon di arkitektura di kalidat haltu na e isla.

## Bida
Newton a nase i lanta na Kòrsou. E ta yu di un mama hulandes, Norbertha van Tulder, i un tata kurasoleño, Evert (Efie) Newton, kende tabata ekonomista i polítiko. El a studia arkitektura na Universidat Tékniko di Delft. Durante su estudio el a publiká e buki *Architectuur en Bouwwijze van het Curaçaose landhuis* (Arkitektura i konstrukshon di lanthùis na Kòrsou). Despues di gradua na 1987, el a bolbe Kòrsou. Entre 1988 i 1993 el a traha na e departamento di Planifikashon Urbano i Vivienda (DROV) di teritorio insular di Kòrsou i tabata enbolbí den e implementashon di un maneho di monumento pa e isla. For di 1993 te ku 2017 el a traha komo arkitekto di restourashon na Stichting Monumentenfonds Curaçao (SMC). E ta outor di diferente publikashon tokante arkitektura históriko di Kòrsou i renobashon urbano di Willemstad, ku desde 4 di desèmber 1997 ta apuntá komo patrimonio mundial di UNESCO.

Riba kuido di monumento i renobashon urbano el a duna charla na Kòrsou i presentashon na konferenshanan na Hulanda i den Karibe. Na 2015 el a funda Newton Heritage Consulting bv, un asesoria ku ta enfoka riba e área di konservashon di patrimonio (mundial) i edukashon di patrimonio. Ademas, Newton ta traha komo konsehero di herensia na Kòrsou, Aruba, Boneiru, Sint Maarten, Sint Eustatius, Sürnam, Belize i e islanan di Bahamas.

E ta miembro di DoCoMoMo (*Documentation and Conservation of the Modern Movement*) Kòrsou. Otro miembronan konosí ta Ronnie Lobo (presidente), Andres F. Casimiri (tesorero) i fundadó Sofia Saavedra Bruno.

## Publikashon
* 1990: *Architectuur en Bouwwijze van het Curaçaose landhuis*, Delft
* 1993: *Architectuur en monumentenzorg*, De Gids 153
* 2019: *Plantation Houses of Curaçao* (ku Jeannette van Ditzhuijzen, François van der Hoeven, Carel de Haseth), Stichting Curaçao Style i LM Publishers.
* 2024: *Modern Architecture of Curaçao :* *The DoCoMoMo Movement, 1930-1960*, LM Publishers
Janga

**Janga** por referi na:

## Hende

*Dorothy Pietersz-Janga, polítiko di Kòrsou (MFK)
*Eché Janga, sineasta hulandes ku raisnan antiano
*Francisco (Broertje) Janga, polítiko di Boneiru
*Marugia Janga, eks-polítiko di Boneiru
*Ramon (Chicoloko) Janga, rapper i artista di Kòrsou 
*Rangelo Janga, futbolista hulandes-kurasoleño
*Rilove Janga, futbolista boneriano
*Tom Janga, arkitekto di Kòrsou
Tom Janga

**Tom J. Janga** ta un arkitekto di Kòrsou. El a risibí e Premio Cola Debrot (1980), e premio kultural mas importante di Korsou.

## Bida
Tom Janga a gradua komo arkitekto na Universidat Tekniko di Delft na 1966. Despues di a traha seis aña den servisio di Obranan Públiko (DOW) na Kòrsou e ta suich pa sektor privá na Technisch Advies Bureau (TAB). Na 1973 el a wòrdu nombrá direktor, birando despues doño di e konsultorio di arkitektura, ku tin ofisinanan na Kòrsou i Aruba.

Den e añanan 1970 el a diseña diferente proyekto pa gobièrnu i edifisionan públiko. Na Kòrsou el a diseña, entre otro, un edifisio di skol pa Amador Nita Mavo den e área di 'Hell-Paradise' na Saliña  i e internado di polis na Rio Canario; na Boneiru e warda di polis di Kralendijk i na Aruba e edifisio di ENNIA den Kaya Betico Croes, Oranjestad. Na 1979 el a ehekutá un proyekto di konstrukshon di kas den e sentro históriko di Willemstad. Su obra di mas grandi tabata e biblioteca públiko di Kòrsou na Scharloo. E edifisio aki ta un bon ehempel di kombina konstrukshon kontemporáneo den un konteksto históriko ku adaptashon na e klima.

Kasonan di estudio ta referí na su obranan aki i aya. Un ehèmpel di esaki ta e kasnan di pueblo di FKP na Kustbatterij, Kòrsou.

Na 1985 el sirbi komo miembro di hurado den e kompetensia Kompa Nanzi, organisá pa 'Fundashon pa promove Portretamentu' na enkargo di Curaçao Holding Company.
Dia di Rincon

**Dia di Rincon** ta e festival kultural-folklóriko mas grandi di Boneiru, ku ta wòrdu selebrá na Rincon dia 30 di aprel. E ta un di e dianan di fiesta di mas importante na Boneiru.
 
## Historia
Dia di Rincon ta wòrdu selebrá anualmente i a tuma lugá pa promé biaha dia 30 di aprel 1989. E tabata un inisiativa di e eskritor rinconero, Francisco (Broertje) Janga, kende tabata un polítiko di Partido Obrero Boneriano (POB). Ku yudansa di su partido, el a introdusí un dia den kua e habitantenan di Rincon ta selebrá nan kultura, tradishon i historia; e dia en partikular  ta marka e final di e temporada di kosecha, yamá simadan. Esaki ta wòrdu kompañá pa un tipo spesífiko di músika i baile, e Simadan. Despues di e fayesimentu di Broertje Janga su yu hòmber Francisco (Bubuchi) Janga a tuma e mando. 

Ku tempu Dia di Rincon a krese bira un fiesta 'nashonal'. Te ku 2013, e habitantenan di Boneiru tabata gosa di un dia liber riba 30 di aprel, komo riba mesun fecha tabata selebrá tambe Dia di La Reina. Despues di e asenshon di Rey Willem-Alexander, e dia liber a move pa 27 di aprel. Konsekuentemente ‘Dia di Rincon’ no tabata un dia liber for di 2013, loke a kondusi na menos bishitante. Desde 2020 el a haña ofisialmente e status di dia liber.  Esaki ta nifiká ku hopi negoshi i institutonan di gobièrnu ta será riba e dia aki.

E festival ta kuminsa 7'or di mainta ku hisamentu di e bandera di Rincon, siguí pa aktuashonnan kultural ku músika i baile folklóriko, benta di kuminda krioyo netamente rinconero i un parada festivo pa henter e pueblo selebra ku wapa simadan. Na 2019 mas ku 12.000 hende a asistí na Dia di Rincon.

Na Hulanda tambe ta selebrá Dia di Rincon. Esaki ta tuma lugá normalmente na Tilburg riba un djasabra òf djadumingu na fin di mei òf kuminsamentu di yüni.
Stichting Monumentenzorg Curaçao

**Fundashon Kuido di Monumentu Kòrsou**, ofisialmente **Stichting Monumentenzorg Curaçao** (abreviá MZC, ingles: *Curacao Heritage Foundation*), ta un fundashon privá na Kòrsou riba tereno di preservashon di monumento. E ta un di e organisashonnan mas bieu i mas grandi den e área di protekshon di monumentonan riba e isla. Na 2004 el a risibí e premio Cola Debrot, e premio di kultura mas importante na Kòrsou ku ta wòrdu entregá un biaha kada shete aña pa méritonan spesial riba tereno di arkitektura na e isla.

## Historia
MZC a wòrdu fundá dia 5 di aprel 1954 dor di presidente i sekretario di Prins Bernhardfonds Nederlandse Antillen. E fundashon tin mas di 120 monumento bou di su maneho, entre otro kas di shon, fòrti i lanthùisnan, pero tambe un eks-snoa. Varios di e monumentonan aki a ser atkirí ora ya nan tabata dekaí i bou menasa di bai pèrdí. Ehèmpel na 2021 tabata e atkisishon di dos edifisio ku a basha aden na Otrobanda: Consciëntiesteeg 61 i enfrente di dje Consciëntiesteeg 68, konosí komo 'La Moda de Paris'. Durante e tempu ku e fundashon ta aktivo, mayoria di su edifisionan a keda restorá.

### Ernest (Jackie) Voges’ Monument Award
Na 2019 MZC a instituí un premio bi-anual pa prestashon meritorio riba tereno di preservashon di monumento bou di e nòmber *Ernest (Jackie) Voges Monument Award*, na honor di su eks-presidente (1982-2003) i advisor, Jackie Voges. Ganadónan di e premio tabata CuraLiving BV pa e restourashon di Hotel 't Klooster (2019) i Fundashon Mongui Maduro pa e restourashon di Lanthùis Rooi Catootje (2024).

## Mira tambe
* Fleur de Marie
Coffea arabica

***Coffea arabica*** ta un especie di mata di koffie, cual e fruta ta wordo referi como koffie arabica. E bonchi di koffie ta mas plat y largo cu *[[Coffea canephora]].*

## Taxonomia
*C. arabica* a principia na Sur Sudan, unda ''C. canephora'' a crusa cu un otro especie, *C. euginoides* y a produci *C. arabica*.

Tin varios variacion di *C. arabica* esakinan ta inclui: *[[Bourbon]], [[Typica]], [[Caturra]], [[Mundo Novo]], [[Tico]], [[San Ramon]], [[Jamaican Blue Mountain]].* 

## Habitat y distribuimento
*C. arabica* ta decendente di e matanan original di koffie descubri na parti zuidwest di Etiopia. Asina, Etiopia ta e lugar venera como e luga di nacemento di koffie. Ademas, nort di Kenia, na Seroe Marsabit, tambe ta considera como area di distribuimento nativo di e especie.

*C. arabica* ta forma parti di e koffie mas cultiva y produci cu aproximadamente 70% di e produccion mundial di koffie. E especie a naturalisa na gran parti di Africa, Sur America, Zuidoost Asia, India, China, y algun isla den Caribe. E mata ta crece principalmente den area tropical cu temporada di secura y generalmente cultiva entre un haltura di 610 pa 1.830 meter ariba nivel di laman. Sin embargo, e haltura optimo ta varia segun e proximidad na equator. E temperatura ideal ta entre 15 y 24 grado celsius.
Candelchi

**Candelchi** (*Holocentrus adscensionis*) ta un especie di pisca di e famia di Holocentridae. E nomber cientifico di e especie a wordo publica pa prome biaha valido na 1765 pa Osbeck.

## Taxonomia
E especie ta wordo yama na Spaño: *candil* o *carajuelo di Ascensión*; na Ingles: *squirrelfish* y na Corsou y Boneiro sa usa e nombernan *kora di spada* o *bari di klabu*. Na Aruba e nomber candelchi ta referi no solamente na e sorto *Holocentrus adscensionis*, sino tambe na henter e famia di candelchi como no ta usual pa distingui individualmente entre e diferente sortonan di e famia.

## Distribucion
E especie *Holocentrus adscensionis* ta distribui den awanan tropical canto di oceano Atlantico; na banda west for di e costa di e estado merikano North Carolina te na sur di Brazil, incluyendo henter e lama Caribe y Golfo di Mexico, y na banda ost for di e islanan Canaria te na Angola, incluyendo islanan Atlantico, manera isla Ascensión for di cua el a tuma su nòmber.

## Descripcion
Candelchi ta cora te cu ros di color y hopi biaha ta mustra manera strepia entre e scamanan a lo largo di e curpa. E por alcansa un largura di 61 centimeter, aunke mas comun ta rond di 25 centimeter. E especie ta biba den laman cu un par di meter di profundidad, normalmente entre 8 y 30 meter y  unda tin rif di coral. E ta sconde den dia bou di structuranan di coral y di baranca y ta move durante anochi riba e area di santo y veldnan di yerba di lama, caminda e ta come marisco chikito. Candelchi ta biba hopi biaha den grupo. 

E especie ta comible y ta dushi hasa seco bros cu lamunchi. E ta peculiarmente desafiante pa scama e pisca y p’esey e no ta un di e piscanan preferi cerca piscadonan.
2028

**2028** lo ta un schrikkeljaar ku a kuminsa riba un djasabra riba e kalènder gregoriano. E ta marka e di 2028 aña despues di Kristu; e di 28 aña di e di tres milenio i di siglo 21 i e di nuebe aña di dékada 2020. Karnaval ta kai riba 27 di febrüari, Bièrnèsantu riba 14 di aprel i Pasku Grandi riba 16 i 17 di aprel.

## A sosodé
**Yanüari**
* Na Sint Maarten ta tene elekshon pa Parlamento di Sint Maarten.

**Febrüari**

**Mart**

**Aprel**

**Mei** 

**Yüni**

**Yüli**
* 14 - Apertura di e Weganan Olímpiko di Zomer na Los Angeles, California.
* 22 - Eklipse solar total na Australia i Nueva Zelandia.

**Ougùstùs**
* 15 - Apertura di e Weganan Paralímpiko di Zomer na Los Angeles, California.

**Sèptèmber**

**Oktober**

**Novèmber**
* 7 - Na Merka ta tene elekshon presidensial.

**Desèmber**
* 31 - Eklipse lunar total na Oropa, Afrika, Asia, Australia i riba Oséano Pasífiko.

## A nase
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**
Ref

Un **ref** ta un fondo o kosta largu, smal i pará su so den un laman o lago, ku ta keda net riba of net abou di e nivel di awa. Refnan por konsistí di baranka, koral, barko noufragá òf material ku ta wòrdu transportá dor di e koriente di laman i asina ta ofresé protekshon na piská i otro animalnan. Ehèmpelnan di diferente tipo di ref ta ref di koral, ref haltu, ref di baranka i ref artifisial.
Propiedad intelectual

**Propiedad intelectual**, **derechonan intelectual** o **derechonan di propiedad intelectual** ta un serie di derechonan stipula den leynan nacional y internacional. Derecho di propiedad intelectual ta e derechonan casi exclusivo (practicamente exclusívo, esta di tercera partido) di esnan cu tin derecho riba un creacion intelectual humano. E derechonan di propiedad intelectual ta inclui derechonan hopi diferente, manera derechonan di autor, derechonan conecta, derechonan di banconan di dato, derechonan di patente, derechonan di marca, derechonan di diseño, derechonan di nòmber di compania, derechonan di producente i derechonan di chip.

Día Mundial di Propiedad Intelectual ta wordo celebra 26 di april.
Esperantujo

**Esperantujo** ([esperanˈtujo]) òf **Esperantio** ([esperanˈtio]) ta e komunidat di papiadónan di e idioma esperanto i su kultura, i tambe e lugánan i institushonnan kaminda ta usa e idioma. E término ta ser usa "manera si fuera un pais."

Aunke e no ta okupá un área propio di superfisie terestre, por bisa ku e ta konsistí di e 120 paisnan ku tin nan propio asosiashon nashonal di esperanto.
Coffea

***Coffea*** ta un genero di mata di famia Rubiaceae. Dentro di e genero tin mas cu 500 genero y 6.000 especie di mata tropical. Expertonan ta calcula cu tin entre 25 pa 100 sorto di mata di koffie.

## Distribuimento
E genero ta nativo pa areanan Tropical y Sur Africa, parti west di Ocean Indio, area tropical di Asia te cu Queensland, Australia.

## Especie
Dentro di e genero *Coffea* tin un distincion entre 131 especie aproba:
René de Rooy

**René André de Rooy** (☆ 1 di òktober 1917 na Paramaribo - † 17 di òktober 1974 na Guadalajara, México) tabata un eskritor, poeta i eskultor surinameño-antiano. Tambe el a skirbi bou di e nòmbernan Marcel de Bruin, Andrés Grimard i Julio Perrenal (huntu ku Pierre Lauffer i Jules de Palm).

## Biografia
De Rooy a traha komo dosente di ingles i spaño na Kòrsou, Sürnam i México. 

Na 1940 el a hasi su debut komo poeta den e revista antiano *De Stoep*. Tambe e tabata skirbi bou di e nòmbernan *Marcel de Bruin*, *Andrés Grimard* i (huntu ku Pierre Lauffer i Jules de Palm) *Julio Perrenal*. El a kontribuí hopi na bida kultural di Kòrsou, spesialmente ku kontribushonnan na revistanan, pero tambe el a skirbi poesia i obranan teatral na Papiamentu (inkluso e obra premiá *Juancho Picaflor* na 1954.) E tabata tambe miembro activo di Cultureel Centrum Curaçao (CCC). Den zomer di 1954 el a regresá su pais natal Sürnam. E tabata den e redakshon di e revista literario *Tongoni* (1958), den kua su relato *De edelstenen van oom Brink* a aparesé (despues inkluí den e antologia *Verhalen van Surinaamse schrijver* (1989), i tambe poemanan den kua el a eksperimentá ku un kombinashon di Sranan i Saramaka. Na 1959 el a regresá i a traha dies aña na Kòrsou, despues dos aña na Mexico, unda el a hasi trabou kultural na embahada Hulandes. Na 1969 el a bolbe establesé su mes na Sürnam, pero na 1973 el a bira lomba pa e pais desilusioná i a regresa Mexico unda el a fayesé na Guadalajara na 1974, di un atake di kurason. Su obra *Verworpen Vaderland*, publiká póstumo, ta un akusashon feros di e degradashon di su pais natal (un ekstrakto di esaki a aparesé na 1999 den e antologia *Mama Sranan; 200 jaar Surinaamse verhaalkunst*). Su poesia, mayoria skirbí bou di e nòmber Marcel de Bruin, a aparesé den vários publikashon, inkluso póstumo den e revista "Tide Tamara". E buki pa mucha *Francisco and the Swallow* (1997) tambe a keda publiká póstumo. Su publikashonnan ta archivá den Archivo Nashonal Kòrsou.

Ademas di su skirbimentu, De Rooy tabata un eskultor kapas i tabata traha prinsipalmente den palu, pleister i piedra. Huntu ku su kasá Thelma, nan tabata kolektá arte tambe (ku Thelma a sigui kolektá despues di su morto). Obranan di dje y for di nan kolekshonnan ta inklui den e kolekshonnan di Museo Munisipal Amsterdam, Museo di Kòrsou i den varios kolekshon privá na Hulanda, Kòrsou, Sürnam i Mexico.

De Rooy tabata kasá ku Thelma B. ten Meer (1925-2021) i huntu nan tabatin sinku yu, entre nan Felix de Rooy, artista visual, direktor di teatro i sine.

Na 1954 el a risibí e premio literario di CCC pa su obra teatral *Juancho Picaflor*.

## Obra
* *Juancho Picaflor* (1954, obra teatral)
* *Verworpen Vaderland* (1979, Editorial Meulenhoff)
* *Francisco and the Swallow* (1997)

## Link eksterno
* René de Rooy, dbnl.org
* Michiel van Kempen, ''Een geschiedenis van de Surinaamse literatuur'', profil di De Rooy na pag. 367-372.
Norman de Palm

**Norman Philip de Palm** (☆ 2 di mart 1948 na Oranjestad) ta un eks-psicólogo, eskritor, direktor i produktor di sine antiano. El a traha na Kòrsou i Hulanda. Na su regreso el a funda e Teatro Luna Blou, pa cual el a gana e premio Cola Debrot na 2013.

## Obra
* 1979 - *Onderweg / Na kaminda* (kolekshon di poesia)
* 1979 - *Enzovoorts / Padilanti*
* 1983 - *Desiree*
* 1984 - *Lippenstift*

## Link eksterno
* Angela Roe, Florida International University, Imagining Curacao in the work of Norman de Palm, mei 2011
Emocion

**Emocion** ta un experencia interno y subhetivo cu ta responde riba eventonan interno of externo cu ta particularmente significante pa un persona. Un evento por ta significante den e grado di placer of disgusto. E respons riba un evento lo por aparece den forma verbal, fisiologico, den su conducta, y funcion neural.

E sigiuente ehempel ta duna bista ekstenso di emocion. Un investigacion di percepcion di felicidad y satisfaccion cu bida na Aruba pa Aruba Tourism Authority (ATA) na 2016 a difini tres indicador: perspectiva positivo of negativo (*grado di placer of disgusto*) di pasado, presente, y futuro (*evento interno*), optimismo (*evento interno*), y comparacion social (*evento externo*) cual hunto ta splica 59% di felicidad (*emocion*) y 71% di satisfaccion (*emocion*) cu bida na Aruba.

## Terminologia
E definicion di *emocion* no tin consenso den literatura. Normalmente emocion ta wordo considera como obvio, y mayoria di biaha, emocion ta ser defini pa e manifestacionnan comun, por ehempel: rabia, orguyo, miedo, tristesa of sorpresa. Aunke no tin un acuerdo general tocante e definicion, tin un distincion util entre *emocion*, *sentimento*, *gemoed*, y *afecta*.Emocion ta referi na un estado afecta cu ta cortico y intenso, en comparacion cu estado di animo (of gemoed) cual ta mas difuso y ta dura, generalmente, mas largo. Un sentimento ta considera como e representacion subhetivo di emocion. Den otro palabra, mientras emocion ta un expression expresivo y publico, e sentimentonan ta priva pa e persona cu ta experencie. Antonio Damasio ta argumenta cu consciencia ta necesario pa experencia of sinti emocion.
Literatura spaño di Renasementu

**Literatura spaño di Renasementu** a surgi for di e relashonnan polítiko, militar, religioso i literario ku tabata eksisti entre Italia i Spaña for di mitar di siglo 15. E relashonnan aki a stimula un interkambio kultural amplio entre e dos regionnan. E dos papanan di orígen valenciano, Calixto III i Alejandro VI, tabatin un papel importante den e prosesonan, ya ku e teritorio papal a sirbi pa estrecha e kontaktonan kultural entre Kastilia, Reino di Aragón i Roma. Na Italia a publiká òf tradusí algun di e obranan literario spaño mas importante, manera *Amadís de Gaula*, *La Celestina*, *Cárcel de Amor*, asina tambe e komposishonnan poétiko di Jorge Manrique i Íñigo López di Mendoza, Markes di Santillana, i kolekshon di produkshon popular manera *villancicos* i romansa di pasco. Na Spaña meskos a sosodé ku obranan italiano, manera *Herusalèm liberá*, di Torcuato Tasso.

E relashonnan spaño-italiano aki a resultá hopi importante, pasobra nan a kontribuí pa introducí na e Península e preokupashon estétiko i gustonan ku a hiba na e Renasementu spaño.

## Vishon general

Relashonnan polítiko, religioso, literario i militar entre Italia i Spaña for di e di dos mitar di siglo 15 a duna un interkambio kultural remarkabel entre e dos paisnan aki. Relashonnan spaño-italiano tabata hopi importante, ya ku nan a trese na e Peninsula Ibériko e efervessensia intelektual i e gustonan ku a presipitá e Renasementu spaño.

E Renasementu spaño a kuminsá ku e unifikashon di Spaña dor di e Rei Katóliko i a inkluí e reinadonan di Carlos 1 i Felipe 2. P'esei ta posibel pa distingui dos etapa:
* Reinado di Carlos 1: ideanan nobo ta ser risibí i e Renasementu italiano ta ser imitá.
* Reinado di Felipe 2: E Renasementu spaño ta sera su mes den su mes i su aspektonan religioso ta aksentá.

Den ideologia, e mentalidat di Renasementu ta karakterisá pa:
* E ta stima e mundo griego-latin, den lus di kual ta buska un eskala nobo di balornan mas sekular pa e individuo.
* Hende ta e punto fokal di universo (antroposentrismo), kapaz di domina mundu i krea su propio destino.
* Razon ta bini promé ku sentimentu; balans, moderashon i harmonia ta prevalesé.
* E hòmber ideal nobo ta e kurtizano, kapas komo poeta i sòldá.
* Un konsepto nobo di bunitesa ku ta idealisá e mundu di awendia (kontrastá ku shelu) no manera e ta, sino manera e mester ta den término di naturalesa, muhé i amor.
Renasementu

**Renasementu** (na franses e ta nifika literalmente: *nase di nobo*) ta un era den historia kultural oropeo ku a sigui despues di Edat Media i ku a termina den siglo diesshete. Renasementu a kuminsá na Italia na fin di e tempo medieval den e siglo dieskuater komo un movementu kultural i a plama den e siglonan ku a sigui pa gran parti di Oropa.

Durante e periodo aki, tabatin un *re-nasementu* di enseñansa klásiko. Hende a kuminsá siña e teorianan di e eruditonan di Gresia, Roma i otro siudatnan antiguo. Hopi biaha ta bisa ku e Renasementu ta e komienso di e "era moderno". 

Durante e Renasementu, tabatin hopi progreso den arte, literatura, siensia, matemátika i kultura. Hopi artista, eskritor, filósofo i sientífiko famoso a biba durante e periodo aki. Tin biaha ta yama un persona ku ta inteligente riba un gran kantidat di tereno un "hòmber di Renasementu". E hòmber mas famoso di e époka di Renasementu ta Leonardo da Vinci, ku tabata pintor, sientífiko, músiko i filósofo.

Den siglo diesnuebe e término tambe a drenta den sirkulashon komo konsepto di un époka históriko. 

## Mira tambe
* Nacimento di Venus di Botticelli
* Literatura spaño di Renasementu

## Bibliografia
* Ilan Rachum, *The Renaissance: an Illustrated Encyclopedia*, Octopus, ISBN 0-7064-0857-8
* Edmond Wright, Ed., *The Medieval and Renaissance World*, Chartwell Books, Inc. ISBN 0-89009-264-8
* Margaret Aston, *The Fifteenth Century*, Tames And Hudson, ISBN 0-500-33009-3
* Denys Hay & John Law, *Italy in the Age of the Renaissance*, Longman, ISBN 0-582-48358-1}}
* John T. Paoletti & Gary M. Radke, *Art in Renaissance Italy*, Laurence King Publishing, (2005), ISBN 1-85669-439-9
Matrimonio

**Matrimonio** ta un institucion social cu ta mundialmente presente den hopi cultura. E ta un contrato pa medio di cua dos persona (normalmente un homber y un muhe) ta di acuerdo pa biba hunto como pareha pa un periodo largo di tempo o pa resto di nan bida cu e meta di haña yu hunto y cuminsa un famia. Un pareha por firma un contrato dilanti di un autoridat civil (matrimonio civil) y/o den un ceremonia formal cu un autoridad religioso ta ofrece.

E forma di matrimonio mas comun ta un union heterosexual riba base legal. Algun sociedad ta reconoce poligamia, cu ta inclui poliginia i poliandria. Den poliginia, un hòmber por ta casa cu hopi muhe; den poliandria, un muhe por ta casa cu hopi homber. Na Senegal, por ehempel, casi 47 porshento di e matrimonionan ta multiple. 

E edad di mas comun pa casa ta entre 25 y 30 aña. Den e mundo occidental, matrimonio pa amor ta algo comun. Den otro paisnan, famia di e pareha por planea un matrimonio regla.

## Mira tambe
* Matrimonio di mesun sexo
Genero

**Genero** (ingles: *gender*; hulandes: *geslacht*) ta un concepto socio-cultural basa riba e division den "masculino" y "femenino". Genero ta inclui comportacion, relacion social, expresion, norma y balornan. 

E caracteristicanan aki ta determina culturalmente y no ta cay den e mesun clasificacion binario den tur sociedad, y por cambia cu tempo. Un ehempel di esaki ta e *kilt* Escoses, cu tradicionalmente ta wordo bisti pa hende homber pero por wordo mira como un bistimento femenino den otro culturanan. Mayornan normalmente ta asumi cu e genero di nan yui ta coresponde cu e sexo na momento di nacemento. Segun cu un mucha ta desaroya, e por cuminsa identifica y expresa su mes na un otro manera.

Mescos cu cu e caracteristicanan fisico, e bista binario tradicional di genero tambe ta wordo desafia. Mas y mas, ta considera genero como un spectrum, caminda identidad y expresion di genero no ta wordo mira exclusivamente como masculino of femenino, pero tambe por ta *no-binario.*
Dam

Un **dam** ta e baricada o barera cu ta blokia o stop e fluho di awa, formando un curpa di awa manera un plas di awa. Generalmente, damnan ta sirbi pa retene awa, pero tambe e por ta destina pa domina e awa, cambia su curso o pa captura pisca. Algun ehempel di uzo di dam ta den caso di dempelmento di tereno, generacion di energia pa industria minero, construccion di caminda, irigacion di tereno agricultural, control di e nivel di awa den riu, suministracion di awa di bebe y pa uso recreativo. Pafo di Europa, 20% di e damnan ta ser uza pa generacion di energia, mientras denter di Europa esaki ta yega te 70%.

Damnan natural ta wordo traha pa algun sorto di bestia y damnan pa controla awa ta ser traha door di hende. Actualmente (2024) e dam di mas halto na mundo ta e dam Jinping-I na riu Yalong na China, cu un haltura di 305 meter, surpasando e Nurek Dam di 300 meter. 

## Caribe Hulandes
Usualmente na Caribe Hulandes ta uza damnan natural pa colecta awa. Door di colecta awa den dam ta preveni cu e awa di yobida ta keda para sin uso. E awa colecta ta wordo incorpora den e sistema di cultura di cunukero. Aruba tin mas di 80 dam natural, di cual algun ta cay den terenonan priva y/o no den uzo. E ta esencial pa mantene e damnan aki pa
preveni inundacion y contaminacion di awa. Esaki ta inclui tambe cu den temporada seco mester percura pa e damnan aki keda limpi di matanan cu ta crece hopi grandi.
Jay Haviser

**Jay Bryant Haviser** (☆ 21 di novèmber 1955 na Bartow, Florida) ta un arkeólogo i antropólogo merikano-hulandes. Riba tereno di arkeologia el a hasi trabou di fèlt na Sint Maarten i Kòrsou. Na 1996 el a risibí e premio Cola Debrot.

## Biografia
Jay Haviser a optené e gradonan di bachelor i master na Florida State University i a promové na Universidat di Leiden na 1987 ku un disertashon titulá *Amerindian cultural geography on Curaçao*. Su resultadonan di investigashon ta forma internashonalmente un base importante pa e konosementu di e prehistoria di e islanan aki. 

El a traha un tempu komo investigadó na Universidat di Leiden. Entre 1982 i 2007 e tabata arkeólogo pa e gobièrnu di Antias Hulandes den servisio di AAINA. Seguidamente el a fungi komo spesialista riba tereno di monumento i arkeologia na ministerio di VROMI na Sint Maarten di 2007 pa 2018.

Na 2002 el a funda Sentro Arkeológiko di Maarten (SIMARC) na 2002, di kual e ta direktor. Na 2003 a sigui Instituto Arkeológiko Boneriano (BONAI) na Boneiru. Ambos organisashon a wórdu kreá pa stimulá e partisipashon di e hobennan riba e isla den e área di siensia i patrimonio.

Haviser a i ta sirbi e region karibense den diferente funshon di direktiva, entre otro komo presidente di *International Association for Caribbean Archaeology* (1999-2007; 2013-2026), representante pa Karibe den *World Archaeological Congress* (2002-2008) i presidente di e *Asosiashon di Museonan di Karibe* (2000-2002).

Haviser ta aktualmente residensiá na Sint Maarten. E ta kasá ku Ilene J. Rosalina y ta tata di dos yu. 

## Premio
* 1996 - Premio Cola Debrot pa siensia
* 2008 - Kabayero (*ridder*) den Orden di Oranje-Nassau.
* 2008 - Lifetime Environmental Achievement Award (St. Maarten) IslandVision Fd
* 2009 - Culture Time Person of the Year Award for 2008 (St. Maarten), PJD2 Radio
* 2013 - Paul Harris Fellow Award, Rotary International, Mid-Isle Chapter St. Maarten

## Bibliografia
* 1985 - *An archaeological survey of Saba, Netherlands Antilles*
* 1987 - *Amerindian cultural geography on Curaçao*, disertashon
* 1991 - *The first Bonaireans*
* 1995 - *In search of St. Martin's ancient peoples: Prehistoric archaeology*
* 1999 - *African Sites: Archaeology in the Caribbean*
* 2001 - *Island Lives: Historical Archaeologies of the Caribbean* (ku Andre Delpuech i otronan)
* 2006 - *African Re-Genesis: Confronting Social Issues in the Diaspora* (ku Kevin C. MacDonald)
* 2015 - *Managing our past into the future: Archaeological heritage management in the Dutch Caribbean* (ku Corinne Hofman)
Sexo

**Sexo** ta un caracter biologico cu ta determina ki tipo di cel sexual (*gameet*) un organismo ta produci durante produccion sexual. Den e forma di reproduccion aki, un cel sexual masculino y un feminino ta fuse pa forma un *zygote*, cu ta desaroya den un yui cu caracteristicanan hereditario di ambos mayor. Segun definicionnan comun, organismonan cu ta produci cel sexualnan chikito y mobil (manera sperma of *stuifmeel*) ta wordo referi como masculino, mientras cu organismonan cu ta produci cel sexual grandi y inmobil (manera *eicel*) ta considera femenino. Organismonan cu por produci ambos cel sexual ta yama hermafrodita.

Den especienan no-hermafrodita, e sexo ta determina door di varios sistema di determinacion. Mayoria di mamifero tin e sistema XY, cu e macho tipicamente tin un *cromosoom* X y un Y (XY), y embra tin cromosoom X (XX). Otro sistemanan ta inclui sistema ZW den parha (embra ZW, macho ZZ) y e sistema XO den algun especie di insecto, caminda macho tin solamente un cromosoom X. Ademas, tin determinacionnan di sexo dependiente di medio ambiente, manera temperatura pa cierto reptiel y marisco (Crustacea).

Den algun especie, macho y embra ta indistinguibel (*monomorfismo sexual*), mientras cu den otro especienan tin claramente diferencianan externo entre sexo (*dimorfismo sexual*). Den especienan sexualmente dimorfico, manera mayoria di parha y mamifero, sexo hopi biaha por wordo determina pa caracteristicanan externo. Seleccion sexual of escogencia di pareha por contribui na e surgimento y reenforsa diferencianan entre sexo.

E terminonan masculino y femenino generalmente no ta aplica na especie cu ta indiferencia sexualmente y cu celnan sexual cu ta morfologicamente similar (*isogamie*), manera den alga berde, *Ulva Lactuca*.
Literatura spaño medieval

**Literatura spaño medieval** (na spaño: **Literatura medieval española**) ta referí na e kurpa di obranan literario skirbí den spaño antiguo entre komienso di siglo XIII i fin di siglo XV. Tradishonalmente, ta konsiderá ku e promé i último obra di e periodo aki ta, respektivamente, E Cantar de mio Cid, poema épiko ku su manuskrito ta data di 1207, i La Celestina (1499), obra komunmente deskribí komo di transishon entre Edat Medio i Renasementu. E ta mustra un meskla di influensia kristiano, musulman i hudío, reflekshonando e realidat multikultural di Peninsula Ibériko durante Edat Medio.

## Orígen i desaroyo linguístiko
Na fin di siglo X, e idiomanan papiá na e Península Ibériko a separá di nan orígen latin, i a bira loke ta wòrdu yamá romanse. E tekstonan latin ya no tabata fasil pa komprondé, manera por mira den e glosanan usá den e manuskrito di Kastilia pa splika e términonan latin na lenga lokal.

## Tradishon oral i jarchas
Sin duda, literatura oral spaño tabata eksistí promé ku a skirbi e tekstonan na spaño. Esaki ta keda demostrá dor di e echo ku diferente outornan di e di dos mitar di siglo XI por a inkluí, na final di poema skirbí na árabe òf hebreo, versonan di sera ku, den hopi kaso, tabata ehèmpel di lírika tradishonal den lenga romániko, hopi biaha romanse andalusí. E kuplèt final aki ta konosí komo *jarchas* na spaño.

## Bibliografia
* Alvar, Carlos, José-Carlos Mainer y Rosa Navarro, *Breve historia de la literatura española*, Alianza Editorial, Madrid, 2005.
* Cañas Murillo, Jesús, *La poesía medieval: de las jarchas al Renacimiento*, Anaya, Madrid, 1990.
* Deyermond, A. D., *Historia de la literatura española, 1. La Edad Media*, Ariel, Barcelona, 1989.
* Deyermond, Alan, *Edad Media. Primer suplemento*, vol. 1/1 de Francisco Rico, *Historia y crítica de la literatura española*, Crítica, Barcelona, 1991.
* Pedraza Jiménez, Felipe B. y Milagros Rodríguez Cáceres, *Las épocas de la literatura española*, Ariel, Barcelona, 2006.
* Rubio Tovar, Joaquín, *La prosa medieval*, Playor, Madrid, 1982.
Frido Croes

**Francisco Walfrido (Frido) Croes** (☆ 3 di december 1957 na Aruba - † 9 di october 2020 na Hulanda) tabata un politico Arubano. E tabata minister di Enseñansa di Aruba (2004-2005) y minister plenipotenciario di Aruba na Den Haag (2005-2009). Previamente e tabata presidente di parlamento di Aruba (2001-2004).

## Biografia
Croes a studia despues di a logra su havo-diploma pa maestro na e Academia Pedagogico Arubano (IPA). Despues di a termina su estudio Croes a traha como maestro na Colegio San Hose na Santa Cruz pa dies aña. Durante e último cuater añanan cu el a traha aya, el a sirbi tambe como cabesante interino di e scol. Entre 1994 y 2001 el a traha como funcionario intermediario 'enseñansa publico' na direccion di Enseñansa.

Na 1988 Croes a bira miembro di partido Movimiento Electoral di Pueblo (MEP). El a debuta na aña 1989 como candidato nr.16 riba lista y a participa tambe den eleccion na 1993 (nr. 13), 1994 (nr. 12), 1997 (nr. 10) y 2001 (nr. 11). Un di su lemanan popular den su campaña politico tabata “Mas y mihor enseñansa”. For di 1989 te ku 1994 e tabata miembro di parlamento di Aruba. Den e periodo 1993-1994 e tabata tambe vicepresidente di e parlamento aki. Na 2001 Croes ta bolbe como parlamentario y ta wordo elegi presidente di parlamento di Aruba, funcion cu el a ocupa te 2004 ora el a bira minister di Enseñansa y Asuntonan Administrativo, reemplasando Fredis Refunjol despues di su nombramento como gobernador di Aruba.

Entre 2005 y 2009, durante di gabinete Oduber IV, Croes tabata minister plenipotenciario di Aruba na Hulanda. Despues di su retiro, el a cera su carera politico.

Frido Croes tabata casa cu Lourdes Figaroa y tin dos yiu. Durante algun tempo e tabata sufri di un malesa, a causa di cual el a fayece dia 9 di october 2020 na Hulanda na edad di 62 aña.
Booshi Wever

**Candelario Ambrosio (Booshi) Sixto Dionicio Wever** (☆ 6 di februari 1954 na Aruba) ta un ex-politico Arubano y fundado di e partido Union Patriotico Progresista (UPP). E tabata minister di Salubridad Publico y Medio Ambiente di Aruba (2001-2009). Prome di esey e tabata minister plenipotenciario (1993-1994) na Den Haag.

## Biografia
Na 1981 Wever a logra su examen di candidato di derecho na Universidad di Antia Hulandes (UNA) y despues a bay traha na e departamento di Ley y Asuntonan Constitucional. El a completa su estudio na Universidad di Nijmegen specialisando den derecho internacional, derecho constitucional y derecho di organisacionnan internacional.

Wever a cuminsa su carera politico na Movimiento Electoral di Pueblo (MEP). Den e eleccionnan entre 1983 y 2009 el a aparece riba lista di MEP; na 1983 pa miembro di conseho insular y despues parlamento di Aruba. Como candidato nobo na 1983, el a logra 544 voto personal na puesto 19. E tabata parlamentario di 1989 te 1993, 1994 te 2001 y 2009 te 2013. El a fungi tambe como presidente di parlamento entre januari y juni 1998. Na 2011 el a wordo nombra lider di fraccion pa MEP. Despues di bandona e fraccion dia 27 di juli 2011, el a caba su termino como parlamentario independiente.

Como politico, Wever no ta un persona sin controversia; entre otro, el a haya su mes den scandal pa motibo di falsificacion di diploma, su comportacion inconvencional y declaracionnan spantoso paden i pafo di parlamento. Ademas e tabatin varios enfrentamento cu un periodista.

Entre 2 di maart 1993 te 1 di september 1994 Wever tabata minister plenipotenciario di Aruba na Hulanda, unda, banda di su actividadnan oficial regular, e tabata ocupa cu e reforma estatal manera e scrapmento di artíkulo 62 di Statuut y dunamento di mas contenido na su gabinete den Comunidad Economico Europeo. Despues el a wordo nombra como minister di Salubridad Publico y Medio Ambiente, puesto cu el a yena desde 30 di october 2001 te 29 di october 2009 den e gabinetenan Oduber III y IV.

Na 2013 Wever a funda Union Patriotico Progresista (UPP) y tabata lider di partido entre 2013 y 2021. Apesar cu UPP no a logra representacion den parlamento na eleccion 2013, 2017 y 2021, Wever a keda activo como politico pafo di parlamento y vocero di UPP. Den cuadro di eleccion 2024 el a pasa UPP pa Giovanni Trim y a anuncia su retiro di politica.

Na 1995 Wever a wordo condecora como Cabayero (*ridder*) den Orden di Leon Hulandes.
Tera

**Tera** por referi:

*Tera (elemento klasiko): un di e elementonan klásiko griego.
*Tera (material): e nòmber pa e meskla di komponente ku ta aparesé na superfisie di e planeta.
*Tera (planeta) ta e di tres planeta desde e solo.

## Otro

*Tera Kòrá, bario di Kralendijk na Boneiru.
*Tera Kòrá (Kòrsou), lugá na Kòrsou.
*Aruba Dushi Tera, titulo di e himno ofisial di Aruba.
*Dia di Tera, konmemorashon anual riba dia 22 di aprel pa mustra sosten na protekshon di medio ambiente.
*SV Atlétiko Tera Corá, klup di futbòl di bario di Tera Kòrá na Kralendijk.
*Valdeavellano de Tera, munisipio na Spaña den region di Castilia i Leon.
Mansur

**Mansur** (árabe: منصور Manṣūr), tambe skirbi Mansour, Manzur òf Mansoor, ta un nòmber maskulino árabe. E ta nifiká Konkistadó. 

E por referí na:

## Hende

*Elias Mansur (1902-1989), empresario arubano; su yiu
**Jossy Mansur (1934-2016), editor, traduktor, papiamentista y eskritor arubano.
**Don Mansur (1942-2019), ekonomista, empresario i polítiko arubano
*Alina Mansur, modelo i Miss Aruba 2017
*Miguel Mansur, polítiko di Aruba

## Otro

*Don Elias Mansur Ballpark, stadion multifunshonal na Camacuri, Oranjestad, Aruba.
Miguel Mansur

**Miguel José Mansur** (☆ 15 di juli 1977 na Aruba) ta un politico Arubano di Accion 21. E tabata miembro di Parlamento di Aruba entre 8 di juli 2021 y 8 di januari 2025.

## Bida
Miguel Mansur ta yu di Madeline Arends y Miguel J. Mansur sr., comerciante y ex-presidente di Camara di Comercio di Aruba. E ta nieto di gezaghebber interino Eric (Tushi) Arends (1908-1959) y Elias Mansur (1902-1989), empresario di origen libanes y fundado di e imperio empresarial di famia Mansur. E ta ademas sobrino di Jossy Mansur (1934-2016), traductor, autor y fundado di corant Diario y Don Mansur (1942-2019), ex-minister di Asuntonan Económico y Turismo di Aruba. 

Su enseñansa primario tabata den idioma Ingles na Seroe Colorado School, despues renombrá International School of Aruba. Na edad di diescuater aña el a bai Institut Le Rosey, un skol cu internato na Suisa caminda el a gradua cu e Prix d'Excellence na 1995. El a studia economia y relacionnan internacional na Merca caminda el a gradua na Tufts University. Mansur a inicia su carera na Merca unda a tabata activo como empresario y experto financiero pa e compania Capitable. Prome cu el a bolbe Aruba na october 2020, el a biba na Miami, Escazú, Madrid, Ibiza, Sydney, London, Amsterdam y Boston. 

### Politico
Na Aruba el a haci un transicion pa politica como fundado y lider politico di e partido progresista, Accion 21. Mansur ta e promé lider di partido na Aruba cu tabata habri tocante su orientacion homosexual y ta defensor di derechonan igual pa e comunidad LGBT+ na Aruba. Den eleccion 2021 el a keda elegi como miembro di e parlamento di Aruba. Encabesando e lista di A21 el a ricibi 2.019 voto personal y tabata e persona cu a logra mas tanto voto entre tur e candidatonan nobo.

Na 2022 Mansur a entrega un ley di iniciativa pa introduci matrimonio pa personanan di mesun sexo. E proposicion a wordo sostene tambe pa partidonan RAIZ y MAS. Na 2024 el a entrega na nomber di Accion 21 un iniciativa di ley pa amplia e verlof di parto di 12 pa 16 siman incluso ampliacion di e verlof pa tata.

Den eleccion 2024 ambos Mansur cu 825 voto y partido Accion21 cu total 2203 voto a mira un caida den voto loke a resulta den perdida di representacion den parlamento.
Lista di dicho y proverbio

E **lista di [[dicho]] y [[proverbio]]** ta indica expresionnan convencional den Papiamento, transmiti pa tradicion oral.

## Amor

* Amor scondi ta tempo perdi

## Awa

* Awa a pasa hariña
* Awa di atardi no sa muha cabrito
* Awa keto ta awa hundo
* Coy awa
* Baha na awa
* Esun cu yega prome ta bebe awa limpi
* Bo no por planta cu su awa
* No tin awa pa laba
* Traha dam warda awa
* Yora awa cuater cuater
* E ta den su awa
* Di awa dushi
* Galiña ta laba cu e awa cu e tin
* Awa cu broma no sa yobe
* Si awa yobe serca mi bisiña, e lo pinga serca mi

## Awasero

* Cora pa awasero, cay den laman

## Baca

* Cada baca ta lembe su bishe
* Cacho di: Baca no ta pisa pa su doño
* Na prijs di baca flaco

## Bende

* No bende bo mondongo cu tur hende

## Burico

* Burico no ta trompica dos biaha riba e mesun piedra
* Burico tin cu traha pa cabay come
* Bobo manera burico
* Cansa manera burico
* Ta yega un dia cu burico ta cansa di carga = su cana ta yena
* Por saca burico fo'i mondi, pero no por saca mondi fo'i burico
* Bos di burico no sa yega shelo
* Burico cu maña, trampa cune
* Cada burico conoce su yewa
* Burico bieu no sa laga su maña

## Cacho

* Cacho a bisti banchi
* Cacho a nenga weso, weso mes e ta come
* Cacho cu bo duna cuminda ta bin morde bo mas duro
* Cacho cu ta blaf no ta morde
* Pa dal cacho, no sa falta palo
* Bo ta mane' un cacho sin banchi
* Cacho no ta come cacho

## Candela

* Sali for di panchi cay den candela

## Cruz

* Cada porta tin su cruz

## Djente

* Djente blanco no ta curason

## Fruminga (of vruminga)

* Vruminga no sa muri bou di bari si sucu

## Funchi

* Den dos man funchi no por sali papa

## Galiña

* Na prijs di galiña flaco

## Patia

* Cay manera patia berde

## Pisca

* Pisca ta muri pa su boca 

## Pushi

* Anochi tur pushi ta preto
* Biba manera pushi cu cacho

## Resa

* Resa bo mes rosario

## Sero

* Tur sero tin un cueba

## Solo

* Bo ta bunita manera solo = bo ta hopi bunita
* Den higra di solo = hopi kayente
* Solo a sali Djan na Montaña = ora un persona a lanta lat
* Solo ta goberná di dia, anochi nò = kada outoridat tin su límitenan
* Solo ta sali pa nos tur = no kere cu tur cos ta pa bo so; no haci cos di haragan
* Bo bal un cuki seca na solo = bo no bal nada

## Sopi

* Sopi pura ta sali salo

## Yuana
* Yuana ku kome leu for di kas, ta muri mal morto
* Pasó nochi ta mank'é, yuana ta buska su buraku na ten
* Si yuana no sombra na boka di su buraku, unda e sombra antó?
* Yuana ta troka su koló pa bo no tah'é mata
Festival OTI

**Festival OTI**, oficialmente **Festival OTI de la Canción**, tabata un concurso musical entre 1972 y 2000, na cual e paisnan miembro di e Organisacion di Television Iberoamericano (OTI) tabata participa cu un cancion, similar na e Festival di Cancion di Eurovision. E festival anual a conoce  un total di 28 edicion. Aunke OTI no tabata asina exitoso manera Eurovision, e ta su spin-off mas largu i mas exitoso te cu awor, lagando un marka grandi na Latino America dor di a genera hopi artista di fama y cancionnan hit. Tin por lo menos un participante na OTI cu e bira ganado di Eurovision: Dave Benton, cu a representa Antias Hulandes na 1981 y despues na 2001 a bira ganado di Eurovision, hunto cu Tanel Padar, representando Estonia.

## Historia
Aunke e festival di OTI a ser inspirá pa e concurso di cancion Eurovision, e festival tabatin un predecesor den e *Festival Mundial de la Canción Latina* cu a tuma luga na Mexico DF na 1969 y 1970. Su nomber original tabata Gran Premio di Cancion Iberoamericano. E meta principal di e festival tabata pa inicia un proceso di colegialidad cultural y artistico entre e paisnan cu ta papia Spaño y Portugues. E festival tabata wordo transmiti via satelite pa henter e mundo hispano y tabatin un alcance di un 300 miyon mirones.

E festival a tuma luga pa prome biaha dia 25 di novèmber 1972 na Madrid y, despues di un suspencion na 1999 a causa di inundacionnan na e ciudad sede, su ultimo edicion a tuma luga na Acapulco dia 20 di mei 2000, totalisando 28 edicion. 

For di 2000, e festival a wordo cancela pa motibo di cuestionamento di e sistema di votacion di e ultimo concursonan, e falta di sponsor, e calidad abou di e participantenan y e retiro di algun di e paisnan mas icono, manera Brasil, Colombia y Spaña. Bintisiete pais a partisipá por lo ménos un biaha den e festival, cu Chile, Panama, Peru, Puerto Rico y Venezuela participando den tur bintiocho edicion. Como cu e marca di Festival OTI ta grandi ainda na Latino America, algun organisacion di diferente tipo a purba di crea durante e dos ultimo decada versionnan nobo di e festival.

E festival a extende pafor di e espacio tradicional Iberoamericano (Norte America, Centro America, Caribe y Sur America) logrando e participacion di Antias Hulandes y Merca na 1974, Canada na 1986, Aruba na 1989 y Guinea Equatorial na 1992. Na añanan 1992 y 1993 el  a alcansa e cantidad record di 25 pais participante.

Diestres pais a organisa e festival di OTI: 
* Spaña - 1972, 1977, 1985, 1992, 1993, 1994
* Mexico - 1974, 1976, 1981, 1984, 1991, 2000
* Merca - 1983, 1989, 1990
* Chile - 1978, 1986
* Argentina - 1980, 1988
* Peru - 1982, 1997
* Brasil - 1973
* Puerto Rico - 1975
* Venezuela - 1979
* Portugal - 1987
* Paraguay - 1995
* Ecuador - 1996
* Costa Rica - 1998

## Ganado

## Mira tambe
* Antias Hulandes den Festival OTI
* Aruba den Festival OTI
Siglo 14

**Siglo 14** (tambe **siglo dieskuater** òf **siglo XIV**) ta kuminsá dia promé di yanüari 1301 i ta kaba dia 31 di desèmber 1400. E ta e di kuater siglo di e dos milenio den kalènder gregoriano. E ta konosi komo e siglo di e *pèst*. Ta estimá ku e siglo aki a testiguá morto di mas ku 45 mion hende dor di desasternan polítiko i natural, tantu na Oropa komo na e Imperio Mongoles. West Afrika a eksperensiá kresementu ekonómiko i prosperidat.

## Oropa
Na Oropa, e 'Pèst Pretu' a tuma bida di 25 mion hende, eliminando un terser parti di e poblashon oropeo, mientras Reino di Inglatera i Reino di Fransia a bringa otro largu den e Guera di Shen Aña, despues ku e morto di rei Carlos IV di Fransia a kondusí na un reklamashon di e trono franses pa rei Edward III di Inglatera. E periodo aki ta ser konsiderá e altura di kavaleria i ta marka e kuminsamentu di identidatnan nashonal separá fuerte, tantu na Inglatera komo na Fransia i tambe e fundashon di e Renasementu italiano i e Imperio Otomano.

## Asia
Na Asia, Tamerlane (Timur), a establesé e Imperio Timurid, e di tres imperio mas grandi den historia ku a yega di wòrdu establesé pa un solo konkistadó. Estudionan ta kalkulá ku e kampaña militarnan di Timur a kousa morto di 17 mion persona, ku ta representá alrededor di 5% di e poblashon mundial na e momento ey. Sinkrónikamente a surgi e Renasementu Timurida. Den e mundu árabe, e historiadó i sientífiko polítiko Ibn Khaldun i e eksploradó Ibn Battuta a duna un kontribushon signifikante. Na India, e sultanato di Bengal a separá for di e sultanato di Delhi, un nashon komersial importante mundialmente. E sultanato a ser deskribí dor di e oropeonan komo e pais mas riku pa hasi komèrsio kune. E korte mongoles a wòrdu ekspulsá for di China i ta kai bèk riba Mongolia; e Ilkhanato a kai; e Chaghatayid a disolbé kibrando den dos i e teritorio 'Horda di Oro' a pèrdè su posishon komo un poder grandi den Oropa Oriental.

## Afrika
Na Afrika, e imperio riku di Mali, un produktor enorme di oro, a alkansa, teritorial i ekonómikamente, su punto kulminante bou di e reinado di Musa I di Mali, e individuo mas riku den e tempu medieval, i kisas esun mas riku di tur tempu.

## Amérika
Na e kontinente merikano, e pueblo di Mexica a funda e siudat di Tenochtitlan, mientras e siudat di Cahokia, di origen Mississippi, a keda abandoná.

## Mira tambe
* Siglo 13
* Siglo 15